Doctor Alchemy

Doctor Alchemy on nimi kolmelle eri DC Comicsin sarjakuvissa esiintyvälle kuvitteelliselle rikolliselle, jotka ovat Salaman vihollisia. Alkuperäisen hahmon loivat John Broome ja Carmine Infantino, joka esiintyi ensimmäisen kerran vuoden 1958 Showcase-sarjakuvan numerossa 13. Hahmo käyttää happinaamarilla varustettua pukua jonka tunnus on hiilimalli. 

Sarjakuvissa
Albert Desmond
Albert Desmond oli Central Cityn poliisiaseman rikostutkija, joka kärsi useista persoonallisuushäiriöistä. Hänellä on kaksi persoonaa, joista toinen on hyvää tahtova ja toinen synkkä rikollinen. Huonomman puolen ottaessa vallan Desmond ryhtyi rikolliseksi nimeltä Herra Elementti ja käytti kemian tietämystään suorittaakseen rikoksia.Showcase nro 13 Päädyttyään vankilaan Desmond sai selville sellitoverinsa onnenkiven olleen viisasten kivi, jonka omistaja saisi kyvyn muuntaa elementtejä. Desmond käytti kiveä karatakseen vankilasta ja aloitti rikollisuransa Dr. Alchemyna.Showcase nro 14 Puristamalla kiveä eri kohdista hän pystyy muuttamaan minkä tahansa aineen joksikin muuksi aineeksi (esim. teräksen kumiksi tai hapen hiilimonoksidiksi) ja hänellä on myös kyky muuttaa ihmiskehon molekyylirakennetta. Hän kerran muutti Salaman kiven avulla vesihöyrymäiseksi olennoksi. Albert kykeni myös hallitsemaan viisasten kiveä kaukaa telekineesin avulla. Hän kohtasi useamman kerran Salaman, mutta ei kyennyt koskaan voittamaan häntä. Ajan myötä Desmondin hyvä puoli tuli esiin ja hän lopetti rikokset piilottaen viisasten kiven. Ylättäen uusi Doctor Alchemy ilmaantui paikalle, joka paljastui hänen identtiseksi kaksoseksi Alvin Desmondiksi. Todellisuudessa viisasten kivi oli luonut pahan puolen Desmondista, kun hänestä oli tullut hyvä.Flash volume 1 nro 287 Vaikka hänen kaksoisveli tuhottiin Desmond palasi Dr. Alchemyn rooliin ja liittyi Rogues ryhmään. Lopetettuaan rikostoimintansa jälleen, viisasten kivi löysi tiensä STAR labsiin, jossa se joutui vääriin käsiin. Tohtori Curtis Engstrom käytti kiveä omiin tarkoituksiin ja alkoi käyttämään Alchemist nimeä. Hänen rikosura jäi kuitenkin lyhyeen ja Desmond sai kiven takaisin käyttöönsä palaten jälleen Dr. Alchemyn rooliin.

Curtis Engstrom
Tohtori Curtis Engstrom oli neuvonantajana S.T.A.R. Labsin projektissa jossa he tutkivat viisasten kiveä. He yrittivät tutkia sirpaletta mikroskooppisella lääketiedettä tutkivalla tietokoneella.The Flash (vol. 2) nro 71 Engstrom varasti tietokoneen ja kiven auttaakseen pikkurikollista Moe Migliania, mutta hänet pidätettiin teosta. Karattuaan myöhemmin vankilasta Engstrom teki oman Dr. Alchemy puvun ja lähti hakemaan sirpaletta käyttäen nimenään Alchemist.Flash volume 2 nro 71 Myöhemmin Engstrom joutui vankilaan yhdessä Miglianin kanssa.

Alexander Petrov
Alexander Petrov on Keystone Cityn poliisilaitoksella työskentelevä kriminologi. Mutta edistääkseen uraansa hän käyttää yhtä Albert Desmondin aseista, jota Mister Element käytti, jäädyttämään laboratorion valvojan kiinteäksi. Petrov ylennetään kuolleen esimiehen tilalle ja huomaa, että hän pitää tappamisen jännityksestä. Hän ottaa itselleen saman asun, jota Desmond käytti Mr Elementtinä ollessaan ja jatkaa niiden osaston jäsenten eliminoimista, joita hän pitää asemaansa "uhkaavina", käyttämällä asetta ja jääpohjaisia ​​tehosteita. Hän käyttää tehosteita ja asemaansa rikoslaboratorion päällikkönä siirtääkseen epäilyksen Kapteeni Pakkaseen. Hänen suunnitelmansa epäonnistuu, kun profiloija Ashley Zolomon astuu tämän toimistoon hänen ollessa pukemassa naamariaan. Salama pystyy estämään häntä tappamasta Zolomonia, mutta Kapteeni Pakkanen keskeyttää heidät ennen kuin Salama voi ottaa hänet kiinni. Kapteeni Pakkanen tappaa Petrovin, koska hän rikkoi yhtä Konnien "eettisistä" säännöistä - älä koskaan lavasta muita Konnia omiin rikoksiisi.

Muissa medioissa
Televisiossa
Doctor Alchemy esiintyy The Flash -televisiosarjan kolmannella kaudella, jossa hahmoa näyttelee Tom Felton ja hahmon äänenä toimii Tobin Bell.Comic-Con: Flashpoint Debuts in First Trailer for 'The Flash' Season 3 hollywoodreporter.com 23.7.2016 Viitattu 1.10.2020  Sarjassa hahmo tunnetaan nimellä Julian Albert Desmond, joka työskentelee rikostutkijana Barry Allenin kanssa poliisiasemalla. Hän auttaa muita rikollisia saamaan kyvyt takaisin ja hakemaan kostoaan Salamaa ja muita sortajia vastaan.

Doctor Alchemy ja Mister Element esiintyivät cameo-roolissa Justice League Unlimited sarjan jaksossa "Flash and Substance". 

Lähteet

Luokka:DC-universumin superroistot
Luokka:Kuvitteelliset tieteilijät